text: Hver 10. har ingen indbo-forsikring
  03 december 2011 kl. 15.49
  En brand onsdag i en boligblok i Vejle kan blive dyr for nogle af beboerne. 
  De har nemlig ingen indboforsikring. 
  En undersøgelse viser, at hver 10. dansker ikke har tegnet en forsikring af deres indbo.
  Jakob Kallehauges lejlighed og hans personlige ejendele blev skadet ved branden i Valdemarsgade i Vejle, men mens de øvrige beboere kunne overnatte på hotel, var der ingen hjælp for ham at hente. 
  Han har nemlig ingen indboforsikring.
  Han må derfor også selv stå for en stor del af rengøringen og oprydningen i lejligheden efter branden.
  
  Hver 10. er ikke forsikret
  Jakob Kallehauge er ikke et enestående tilfælde. 
  En undersøgelse fra Forsikring & Pension viser, at hver 10. hustand ikke er omfattet af en indboforsikring.
  Jakob Kallehauge har dog lært lektien, og fredag skyndte han sig at få tegnet en forsikring.
  